laion/Wikipedia-Exotic huggingface dataset:
אנדרטת חללי הספארי

אנדרטת חללי הספארי היא אנדרטה לזכר חללי צה"ל שנהרגו באסון הספארי, מפיצוץ מכונית תופת כנגד רכב מסוג ספארי בלבנון. האנדרטה נמצאת במטולה, בכניסה לגן הלאומי. ב-10 במרץ 1985 בשעות הצהרים, הופעלה מכונית תופת כנגד משאית "ספארי" שהובילה את חיילי סדנת "נבטיה" (מהיחש"מ המערבי בלבנון) שחזרו מחופשה. כתוצאה מהפיצוץ נהרגו 12 חיילים ונפצעו 14. האנדרטה מסמלת את הקשר, האחווה והמשפחתיות בין החיילים שהיו אחד המאפיינים העיקריים בסדנה. קשר הדוק זה בא לידי ביטוי בשרשרת שבאנדרטה המחברת את שמות החיילים אל סמל היחידה. האנדרטה תוכננה על ידי האדריכל ישראל גודוביץ, במקום שניתן על ידי המועצה המקומית מטולה ורשות שמורות הטבע. העמדת הסלע התבצעה על ידי מחצבות כפר גלעדי, עבודות המתכת נעשו במרכז שיקום ואחזקה חיפה, וגימור העבודה נעשה על ידי סדנת קריית שמונה. אסון הספארי (1985) יד לזכר י"ב חללי הספארי, אתר "יזכור"
אצטדיון ריאסור

האצטדיון העירוני ריאסור (בספרדית: Estadio Municipal de Riazor) ובקיצור אצטדיון ריאסור, שמשנת 2017 ידוע בשם אבנקה-ריאסור (בספרדית: Abanca-Riazor) מטעמי חסות, הוא אצטדיון כדורגל הממוקם בעיר לה קורוניה שבספרד ומשמש את קבוצת הכדורגל דפורטיבו לה קורוניה. האצטדיון מכיל 32,660 מקומות. משחק הבכורה באצטדיון התקיים ב-28 באוקטובר 1944 במשחק בו ארחה דפורטיבו לה קורוניה את ולנסיה. ב-6 במאי 1945 נערך לראשונה משחק בינלאומי באצטדיון, בין נבחרת ספרד לבין נבחרת פורטוגל, אשר הסתיים בתוצאה 4-2 לטובת הספרדים. האצטדיון אירח שלושה משחקים במסגרת מונדיאל 1982, לקראתם הוא עבר שיפוץ במהלכו הוקטנה קיבולת האצטדיון ל-29,000 מקומות בלבד. האצטדיון עבר שיפוץ נוסף בין השנים 1995 ו-1998. בשנת 2003 הציג נשיא מועדון דפורטיבו לה קורוניה, אוגוסטו סזאר לונדואירו, דגם של אצטדיון הריאסור החדש שתוכנן על ידי האדריכל פיטר אייזנמן. מדיה וקבצים בנושא אצטדיון ריאסור בוויקישיתוף אצטדיון ריאסור, ברשת החברתית אקס (טוויטר) היסטוריה ומידע על אצטדיון הריאסור עוד מידע על אצטדיון הריאסור תמונות של דגם אצטדיון הריאסור החדש "Abanca-Riazor" (בספרדית). דפורטיבו לה קורוניה. נבדק ב-26 בספטמבר 2020. {{cite web}}: (עזרה)
אצטדיון פיינורד

אצטדיון פיינורד, הידוע גם בכינויו De Kuip (בתרגום חופשי מהולנדית: הגיגית), הוא אצטדיון כדורגל הנמצא בעיר רוטרדם שבהולנד. האצטדיון משמש כמגרשה הביתי של קבוצת פיינורד המשחקת בליגת העל ההולנדית, וכאחד המגרשים המארחים את משחקיה של נבחרת הולנד. האצטדיון אירח עד היום מעל 150 משחקים בינלאומיים של הנבחרת הלאומית, הראשון שבהם נגד נבחרת בלגיה ב-2 במאי 1937. באצטדיון פיינורד התקיים גמר הטורניר של יורו 2000 אותו אירחו הולנד ובלגיה במשותף. האצטדיון אירח את משחק הגמר של ליגת האלופות פעמיים (1972 ו-1982), את משחק הגמר של גביע אירופה למחזיקות גביע שש פעמים (1963, 1968, 1974, 1985, 1991 ו-1997), ואת משחק גמר גביע אופ"א פעם אחת (2002). מדיה וקבצים בנושא אצטדיון פיינורד בוויקישיתוף אתר האינטרנט הרשמי של אצטדיון פיינורד אצטדיון פיינורד, ברשת החברתית אקס (טוויטר)
יאקוב פרידריך פריס

יאקוב פרידריך פריס (בגרמנית: Jakob Friedrich Fries)‏ (23 באוגוסט 1773 - 10 באוגוסט 1843) היה פילוסוף, מתמטיקאי ופיזיקאי גרמני. יאקוב פריס נולד בעיירה ברי בסקסוניה-אנהלט, השכלתו הייתה דתית-נוצרית אך העמקה בלימודי פילוסופיה ובעבודותיו של עמנואל קאנט גרמה לו להתרחק מן הדת. הוא למד באוניברסיטאות של ינה ולייפציג כאשר בשנת 1805 הוזמן להיות פרופסור למתמטיקה ופילוסופיה באוניברסיטת היידלברג. בזמן עבודתו באוניברסיטה פרסם את אחת מן עבודותיו החשובות - "Neue Kritik der Vernunft", המהדורה השנייה והמורחבת פורסמה בשנים 1828-1831 (the Neue oder anthropologische Kritik der Vernunft). פריס התנגד לדעותיו של פרידריך וילהלם שלינג ובשנת 1812 אף פרסם מאמר בנושא ("Von deutscher Philosophie, Art und Kunst"). בשנת 1814 ניסה פריס להתמנות לפרופסור לפילוסופיה באוניברסיטת ברלין, אך כשל. פריס היה בעל דעות אנטישמיות, בשנת 1816 פרסם פריס מאמר בשם "על הסכנה הנשקפת לרווחתו ולאופיו של העם הגרמני מצד היהודים" ("Über die Gefährdung des Wohlstandes und des Charakters der Deutschen durch die Juden"). במאמר זה, שפורסם בכתב העת של אוניברסיטת היידלברג, הוא הציע מספר הצעות מעשיות להקטנת ממדי הסכנה: לבטל את מוסדות החינוך היהודיים; לעודד הגירת יהודים מגרמניה ולאסור על הגירת יהודים לגרמניה; לאסור נישואין בין יהודים לנוצרים; לאסור על יהודים להעסיק משרתים נוצרים (בייחוד משרתות); ולחייב את היהודים לענוד על בגדיהם ציון מזהה מיוחד, שיבחין אותם מהאוכלוסייה הכללית. הוא ציין שבהשפעת היהודים החומריות בחברה הגרמנית גדלה ולכן רצוי לבדל אותם מהחברה הגרמנית. מאמר זה היה בין היתר בסיס לפרעות "הפ-הפ" בשנת 1819. בשנת 1816 בהיותו ביינה הוא פרסם מאמר "Von deutschem Bund und deutscher Staatsverfassung" בו הוא פנה לגרמנים צעירים. במאמר זה הוא צידד באיחוד גרמניה (שאז הייתה מחולקת למספר רב מאוד של מדינות). פעילותו של פריס הביאה לכך שפורסמו תקנות חדשות לגבי פעילות פוליטית באוניברסיטאות. בשל הדעות הפוליטיות שלו והשתתפותו במהומות הסטודנטים בשנת 1817 נאסר עליו ללמד פילוסופיה והוא המשיך ללמד מתמטיקה ופיזיקה בלבד. בשנת 1818 אחד מתלמידיו של פריס רצח את המחזאי הגרמני אוגוסט פון קוצבו על רקע דעותיו הפוליטיות. במהלך החקירה נמצאו במסמכיו מכתבים שהוא קיבל מפריס. כתוצאה מכך בוטלו כל הרצאותיו באוניברסיטה, אך הוא המשיך לקבל את משכורתו. בהמשך, בהדרגה, הוא התחיל ללמד מחדש. פריס היה מעורב בוויכוח עם גאורג וילהלם פרידריך הגל. בספרו קווי יסוד לפילוסופיה של המשפט הגל ציין שעבודותיו של פריס אינן מעמיקות דיו ולכן מסקנותיו אינן נכונות ומשטיחות את הגותו של קאנט. הגל גם מתח ביקורת על כך שפריס השתתף בפעילות הפוליטית של הסטודנטים, וראה בו מי שדוחה את השכל לטובת הרגש הסובייקטיבי והשרירותי, דבר מסוכן מבחינה פוליטית. יש לציין כי בניגוד לפריס הגל הציג עמדה פרו יהודית בספרו והדגיש את חשיבות הענקת הזכויות ליהודים, שכן ”היהודים הם בראש ובראשונה בני אדם.”. פריס ענה שהגל מנסה להגן על המשטר הקיים ועל מעמדו במסגרת המשטר הנוכחי, האשמת שווא אותה הדהד קרל פופר בספרו "החברה הפתוחה ואויביה". מדיה וקבצים בנושא יאקוב פרידריך פריס בוויקישיתוף תיאור חייו תיאור הפילוסופיה של פריס יאקוב פרידריך פריס, באתר אנציקלופדיה בריטניקה (באנגלית) שלמה אבינרי, הרצל, עמ' 39–40. קווי יסוד לפילוסופיה של המשפט, עורך פיני איפרגן, תרגום גדי גולדברג, הוצאת שלם, ירושלים, התשע"א 2011, עמ' 37. קווי יסוד לפילוסופיה של המשפט, עורך פיני איפרגן, תרגום גדי גולדברג, הוצאת שלם, ירושלים, התשע"א 2011, עמ' 8. פילוסופיה של המשפט, עמ' 238
בוסטון (פירושונים)

האם התכוונתם ל... בוסטון – עיר במדינת מסצ'וסטס בארצות הברית בוסטון (אנגליה) – עיר באנגליה בוסטון (להקה) – להקת רוק אמריקאית התזמורת הסימפונית של בוסטון – תזמורת סימפונית אמריקאית המופיעה ב"בוסטון סימפסוני הול" תזמורת הטיילת של בוסטון – תזמורת סימפונית אמריקאית שממוקמת בבוסטון, מסצ'וסטס אוניברסיטת בוסטון – אוניברסיטה פרטית השוכנת בבוסטון, מסצ'וסטס חסידות בוסטון – חצר חסידית הנקראת על שם העיר בוסטון, שבה התגורר מייסד השושלת מרתון בוסטון – ריצת מרתון שנתית המתקיימת בעיר בוסטון, מסצ'וסטס, בחג האזרחי האמריקאי יום הפטריוטים בוסטון טרייר – בן כלאיים של בולדוג אנגלי וטרייר שמקורו בעיר בוסטון בוסטון רד סוקס – קבוצת בייסבול מהמייג'ור ליג בייסבול בוסטון סלטיקס – קבוצת כדורסל המשחקת בליגת ה-NBA בוסטון (ריקוד) – ריקוד אמריקאי משנות ה-1880
מונגרם

מונגארם (שוודית: Månegarm) היא להקת בלאק/ויקינג מטאל מהיישוב נורטאליה שבשוודיה. הלהקה נוסדה בשנת 1995 על ידי סוון רוסנדל (Svenne Rosendal), יונאס אלמקיסט (Jonas Almquist) ופייר וילהלמסון (Pierre Wilhelmsson ). שם הלהקה נלקח מהשם "מאנגארמר" (Mánagarmr), שמו של זאב במיתולוגיה הנורדית. מונגרם הוציאה שבעה אלבומים, מיני-אלבום אחד ושני דמואים. 1998: Nordstjärnans Tidsålder 2000: Havets Vargar 2004: Vargaresa - The Beginning 2003: Dödsfärd 2005: Vredens Tid 2007: Vargstenen 2009: Nattväsen 2006: Urminnes Hävd 1996: Vargaresa 1997: Ur Nattvindar מדיה וקבצים בנושא מונגרם בוויקישיתוף אתר האינטרנט הרשמי של מונגרם מונגרם, ברשת החברתית פייסבוק מונגרם, ברשת החברתית אקס (טוויטר) מונגרם, באתר ספוטיפיי מונגרם, באתר Last.fm (באנגלית) מונגרם, באתר AllMusic (באנגלית) מונגרם, באתר MusicBrainz (באנגלית) מונגרם, להקה באתר Encyclopedia Metallum (באנגלית) מונגרם, באתר דיזר מונגרם, באתר Yandex.Music (ברוסית) מונגרם, באתר Discogs (באנגלית) מונגרם, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סויוז TMA-19

סויוז TMA-19 (ברוסית: Союз ТМА-19) היא חללית סויוז ששוגרה מקוסמודרום בייקונור ב-16 ביוני 2010 בשעה 3:35 בבוקר שעון מקומי, אל תחנת החלל הבינלאומית. היא עגנה בתחנה ב-17 ביוני בשעה 22:25 UTC (באותו זמן בביקונור כבר יהיה יום המחרת, 19 ביוני). החללית שוגרה ביום השנה לשיגורה של ולנטינה טרשקובה, האישה הראשונה בחלל, ששוגרה מאותו כן שיגור, 47 שנים קודם לכן, ויום לפני יום השנה ה-27 לשיגור של סאלי רייד, האמריקאית הראשונה בחלל. זהו גם השיגור ה-100 אל תחנת החלל הבינלאומית והטיסה ה-106 של החללית סויוז מאז טיסה המאוישת הראשונה בשנת 1967. זוהי הטיסה הראשונה של האסטרונאוטית שאנון ווקר, שהיא האסטרונאוטית הראשונה מן העיר יוסטון, מקום מושבו של מרכז החלל ג'ונסון של נאס"א, המנהל את הטיסות המאוישות. ווקר לקחה איתה לטיסה שעון יד שהיה שייך לאמיליה ארהארט, האישה הראשונה שהטיסה מטוס בטיסה טרנס-אטלנטית. החללית עגנה בתחנת החלל, עם השעון, ביום השנה ה-82 לטיסה הטרנס-אטלנטית הראשונה של ארהרט (בה הייתה נוסעת). דאגלס ווילוק יהיה הקצין הראשון מצבא ארצות הברית שיפקד על התחנה, בעודו בשירות פעיל. עם הגעת האסטרונאוטים אל התחנה, הם יחזירו את גודל הצוות שלה לשישה אנשי צוות, לאחר ששלושה אנשי צוות עזבו את התחנה מוקדם יותר השנה. רוסיה פיודור יורצ'יחין - מפקד ארצות הברית שאנון ווקר - מהנדסת טיסה ארצות הברית דאגלס וילוק - מהנדס טיסה רוסיה דמיטרי קונדרטייב - מפקד איטליה פאולו נספולי - מהנדס טיסה ארצות הברית קתרין קולמן - מהנדסת טיסה חללית "סויוז TMA-19" שוגרה ב-16 ביוני 2010 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית ב-18 ביוני והתחברה למודול "זבזדה". באותה עת בתחנת החלל שהתה משלחת מס' 24 בפיקוד אלכסנדר סקבורצוב. צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 25. ב-29 ביוני החללית התנתקה ממודול "זבזדה" ולאחר כחצי שעה התחברה למודול "ראסווט". זו הייתה העגינה הראשונה למודול זה. "סויוז TMA-19" נשארה מחוברת לתחנת החלל כחללית חירום. ב-18 בנובמבר התקבלה החלטה להקדים מועד הנחיתה מ-30 בנובמבר ל-26 בנובמבר, זאת בעקבות סגירת המרחב האוויר הצפויה של קזחסטן בעקבות כנס בין-לאומי. ב-26 בנובמבר החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. מדיה וקבצים בנושא סויוז TMA-19 בוויקישיתוף אשכול כתבות בנושא סויוז TMA-19, באתר "הידען" space.com - שעונה של אמיליה ארהארט מגיע לתחנת החלל 82 שנה אחרי הטיסה ההיסטורית. מידע על הטיסה מידע על המשימה
אצטדיון קסטלאו

אצטדיון גוברנדור פלאסידו קסטלו (פורטוגזית: Estádio Governador Plácido Castelo), הידוע גם כאצטדיון קסטלאו (Estádio Castelão), הוא אצטדיון כדורגל, הממוקם בעיר פורטלזה שבברזיל. האצטדיון משמש כמגרשה הביתי של קבוצות מועדון ספורט סיארה ומועדון ספורט פורטלזה, ומסוגל לקלוט 63,903 צופים למשחק. האצטדיון שוּתף באירוח משחקי מונדיאל 2014. אצטדיון קסטלאו נחנך ב-11 בנובמבר 1973, במשחק דרבי בין קבוצות סיארה ופורטלזה שהסתיים בתוצאה 0-0. המשחק הרשמי הראשון באצטדיון נערך ב-18 בנובמבר 1973, בו גברה קבוצת סיארה על ויטוריה בתוצאה 0-1. במאי 2000 הוציאה לפועל ממשלת מדינת סיארה תוכנית לשדרוג האצטדיון. העבודות חולקו לשלושה שלבים, והחלו ב-16 במאי 2001. השלב הראשון כלל בין היתר חידוש תעלות הניקוז, ושל המעברים ביציעים. השלב השני של העבודות החל ב-20 ביולי 2001, וכלל את חיזוק מבנה האצטדיון. השלב השלישי כלל את שדרוג מערכות החשמל, המתקנים ההידראולים והאלקטרונים. משחק החניכה של האצטדיון המחודש התקיים ב-23 במרץ 2002, בו גברה נבחרת ברזיל על נבחרת יוגוסלביה בתוצאה 0-1. את השער לברזיל כבש לואיזו. האצטדיון נבחר להיות אחד מ-12 האצטדיונים שייקחו חלק באירוח משחקי גביע הקונפדרציות 2013 ומונדיאל 2014, ועל כן עבר שדרוג נוסף במטרה להתאים אותו לתקנים בינלאומיים. השדרוג כלל בין היתר בנייה מחודשת של המפלס התחתון קרוב לכר הדשא, הקמת תאי VIP, חידוש הגג והמעטפת החיצונית של האצטדיון והקמת מרכז תקשורת. מדיה וקבצים בנושא אצטדיון קסטלאו בוויקישיתוף אתר האינטרנט הרשמי של אצטדיון קסטלאו תיאור האצטדיון באתר פיפ"א. (באנגלית) אצטדיון קסטלאו באתר World Stadiums הדמיית אצטדיון קסטלאו לאחר שיעבור שיפוץ באתר World Stadiums יאיר קטן ואליסף דעואל, הערים המארחות: פורטלזה במונדיאל, באתר ynet, 20 במאי 2014 ערך זה הוא קצרמר בנושא כדורגל ברזילאי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
הסופר קאפ הגרמני

הסופר קאפ הגרמני (בגרמנית נקרא: DFL-Supercup) הוא משחק הסופר קאפ של הכדורגל הגרמני, שנערך לפני פתיחת עונת הכדורגל בגרמניה בין אלופת הבונדסליגה לזוכת הגביע הגרמני. בשנת 1997 הוחלף המפעל בטורניר גביע הליגה הגרמני, אך בשנת 2008 הוחזר המפעל באופן לא רשמי, עד שהוחזר באופן רשמי בשנת 2010. מאז 2010, בניגוד לגביע הליגה הגרמני, אם קבוצה אחת זוכה בדאבל (ליגה וגביע), הקבוצה תשחק מול סגנית אלופת הבונדסליגה. המשחק לא ייכנס להארכה במקרה של תיקו לאחר 90 דקות, אלא המשחק יוכרע בדו-קרב פנדלים. השחקנים המודגשים הם שחקנים פעילים בקבוצותיהן בגרמניה מדיה וקבצים בנושא הסופר קאפ הגרמני בוויקישיתוף אתר האינטרנט הרשמי של הסופר קאפ הגרמני
קלי הולמס

דיים קלי הולמס (באנגלית: Dame Kelly Holmes נולדה ב-19 באפריל 1970), היא אתלטית בריטית. אלופה אולימפית, בעלת שלוש מדליות מהן שתי מדליות זהב מאולימפיאדת אתונה (2004), בריצת 800 מטר ובריצת 1500 מטר, השתתפה בשלוש אולימפיאדות. פעמיים סגנית אלופת העולם. הולמס נולדה בפמבורי, קנט (מחוז באנגליה), לאב ממוצא ג'מייקני ולאם אנגלייה. באליפות העולם באתלטיקה שנערכה בשנת 1993 בשטוטגרט, גרמניה סיימה הולמס במקום ה-9 בריצת 800 מטר בתוצאה של 1:58.64 דקות. באליפות העולם באתלטיקה שנערכה בשנת 1995 בגטבורג, שוודיה זכתה הולמס בשתי מדליות. מדליית כסף בריצת 1500 מטר בתוצאה של 4:03.04 דקות ומדליית ארד בריצת 800 מטר בתוצאה של 1:56.95 דקות. באולימפיאדת אטלנטה (1996) סיימה הולמס במקום הרביעי בריצת 800 מטר בתוצאה של 1:58.81 דקות ובמקום ה-11 בריצת 1500 מטר בתוצאה של 4:07.46 דקות. באליפות העולם באתלטיקה שנערכה בשנת 1999 בסביליה, ספרד סיימה הולמס במקום ה-10 בריצת 800 מטר בתוצאה של 2:00.77 דקות. באולימפיאדת סידני (2000) זכתה הולמס במדליית ארד בריצת 800 מטר בתוצאה של 1:56.80 דקות, אחרי מריה מוטולה ממוזמביק (1:56.15 דקות) ושטפי גראף מאוסטריה (1:56.64 דקות). בנוסף, היא סיימה במקום ה-7 בריצת 1500 מטר בתוצאה של 4:08.02 דקות. באליפות העולם באתלטיקה שנערכה בשנת 2001 באדמונטון, קנדה סיימה הולמס במקום השישי בריצת 800 מטר בתוצאה של 1:59.76 דקות. באליפות העולם באתלטיקה שנערכה בשנת 2003 בפריז, צרפת זכתה הולמס במדליית ארד בריצת 800 מטר בתוצאה של 2:00.18 דקות, אחרי מוטולה (1:59.89 דקות) ולפני כרוצ'ליובה מרוסיה (2:00.29 דקות). באולימפיאדת אתונה (2004) זכתה הולמס בשתי מדליות זהב בריצת 800 מטר בתוצאה של 1:56.38 דקות ובריצת 1500 מטר בתוצאה של 3:57.90 דקות. ביוני 2022 יצאה מהארון כלסבית בריאיון ל"סאנדיי מירור", והוסיפה כי היא מרגישה "סוף סוף חופשייה". בריאיון אמרה שהיא יודעת שהיא לסבית מאז 1988 כששרתה בצבא, אך היא לא יכלה לצאת אז מהארון מכיוון שזה היה לא חוקי בזמנו להיות גיי בצבא. ריצת 600 מטר: 1:25.41 דקות (שיא בריטי) ריצת 800 מטר: 1.56.21 דקות (שיא בריטי) ריצת 1000 מטר: 2:32.55 דקות (שיא בריטי) ריצת 1500 מטר: 3.57.90 דקות (שיא בריטי) ריצת מייל: 4:28.04 דקות ריצת 3000 מטר: 9:01.91 דקות ריצת 800 מטר: 1:59.21 דקות ריצת 1000 מטר: 2:32.96 דקות (שיא בריטי) ריצת 1500 מטר: 4:02.66 דקות מדיה וקבצים בנושא קלי הולמס בוויקישיתוף אתר האינטרנט הרשמי של קלי הולמס (באנגלית) קלי הולמס, ברשת החברתית פייסבוק קלי הולמס, ברשת החברתית אקס (טוויטר) קלי הולמס, ברשת החברתית אינסטגרם קלי הולמס, באתר הוועד האולימפי הבין-לאומי קלי הולמס, באתר olympedia.org קלי הולמס, באתר התאחדות האתלטיקה הבין-לאומית קלי הולמס, באתר Track and Field (נשים) Official Results – 800 METRES – Women – Final – Sunday, August 12, 2001 – 15:45,‏ באתר IAAF
אלבארו פריירה

אלבארו דניאל פריירה בארגאן (מספרדית: Álvaro Daniel Pereira Barragán; נולד ב-28 בנובמבר 1985 במונטווידאו) הוא כדורגלן אורוגוואי המשחק בעמדת המגן השמאלי בקבוצת ריבר פלייט בליגת העל הפרגוואית. ייצג את נבחרת אורוגוואי במונדיאל 2010 ובמונדיאל 2014 וכן בשלוש מהדורות של קופה אמריקה. פריירה יכול לשחק בתפקידי הגנה נוספים, ואף במספר עמדות קישור. פריירה החל את הקריירה שלו במועדון המקומי מיראמר מיסיונס בשנת 2003. שנתיים מאוחר יותר, עבר לשחק בארגנטינה בשורות קבוצת קילמס. אחרי שהמועדון ירד ליגה, בסוף עונת 2006-2007, הוא עבר לקבוצת ארחנטינוס ג'וניורס. בארחנטינוס, בעונה זו פריירה כבש 11 שערים ב-35 משחקים. בעקבות כך, בקיץ 2008, פריירה חתם במועדון הרומני קלוז', כאשר שולם תמורתו סכום של 2.5 מיליון אירו. הוא היה חלק חשוב מאוד מסגל הקבוצה, ושיחק בכל משחקיה במהלך מסע הבכורה של קבוצתו במסגרת ליגת האלופות. בקיץ 2009, קבוצת פורטו שילמה עבורו 4.5 מיליון אירו, ובעונתו הראשונה בפורטוגל זכה עם פורטו בגביע הפורטוגלי וסיים עימה במקום השלישי בליגה. עונה לאחר מכן זכה עם הקבוצה בספורט, שכלל אליפות, גביע וזכייה בליגה האירופית. פריירה פתח בהרכב במשחק הגמר בו גברה פורטו 1-0 על ספורטינג בראגה. באוגוסט 2012 חתם פריירה באינטר מילאנו. ב-17 בינואר 2014 הושאל לקבוצת סאו פאולו. ב-24 בינואר 2014 לאחר עונה בברזיל, חתם לאסטודיאנטס לה פלאטה הארגנטינאית. בפברואר 2016 הושאל לחטאפה הספרדית. הופעת הבכורה של פריירה בנבחרת אורוגוואי הייתה נגד נבחרת צרפת, ב-19 בנובמבר 2008. במשחק שלאחר מכן, כבר כבש את שער הבכורה שלו במדים הלאומיים, במשחק ידידות נגד נבחרת לוב, בטריפולי, את המשחק אורוגוואי ניצחה בתוצאה 3-2. במהלך מחציתו השנייה של קמפיין מוקדמות מונדיאל 2010 באמריקה הדרומית, פריירה היה חלק מסגל הנבחרת. הוא גם פתח בהרכב בשני משחקי הפלייאוף על העלייה למונדיאל 2010 מול נבחרת קוסטה ריקה. פריירה זומן לסגל הנבחרת לקראת טורניר הגמר, ובמשחקה השני של נבחרתו נגד דרום אפריקה המארחת, כבש פריירה את שערה השלישי והאחרון של אורוגוואי בנגיחה, בניצחון 3-0. קלוז' הגביע הרומני: 2008/2009 פורטו הליגה האירופית: 2010/2011 אליפות פורטוגל (2): 2010/2011, 2011/2012 הגביע הפורטוגלי (2): 2009/2010, 2010/2011 הסופר קאפ הפורטוגלי (2): 2009, 2010 סרו פורטניו אליפות פרגוואי: 2017 (קלאוסורה) נסיונל הסופר קאפ האורוגוואי: 2019 נבחרת אורוגוואי קופה אמריקה: 2011 מדיה וקבצים בנושא אלבארו פריירה בוויקישיתוף אלבארו פריירה, באתר Transfermarkt אלבארו פריירה, באתר Soccerway אלבארו פריירה, באתר WorldFootball.net אלבארו פריירה, באתר National Football Teams אלבארו פריירה, באתר FootballDatabase.eu פרופיל המאמן, באתר Transfermarkt
יסנאיה פוליאנה

יסנאיה פוליאנה (מרוסית: Ясная Поляна, קרחת יער נקייה) היה ביתו של לב טולסטוי, הממוקם 12 ק"מ דרומית מערבית מהעיר טולה שברוסיה. הסופר נולד, חי, הקים משפחה מרובת ילדים יחד עם אשתו, סופיה אנדרייבנה ונקבר במקום זה. מיד לאחר מותו, הפכה האחוזה למוזיאון לזכרו. היא נוהלה בתחילה על ידי אלכסנדרה טולסטיה, בתו של הסופר, וגם מנהלה הנוכחי הוא אחד מצאצאיו. המוזיאון עדיין מכיל את חפציו האישיים ורהיטיו, כמו גם את ספרייתו בת 22,000 הכרכים. שם כתב לב טולסטוי את ספריו הגדולים מלחמה ושלום ואנה קארנינה. המוזיאון כולל את אחוזתו של הסופר, את בית הספר שהקים עבור ילדי האיכרים וכן את קברו המינימליסטי. במהלך מלחמת העולם השנייה נכבשה האחוזה על ידי הגרמנים, אולם הרכוש היקר ביותר פונה משם לפני כן על ידי השלטונות הסובייטים. בניגוד לתעמולה סובייטית על פיה המוזיאון לא נהרס על ידי הגרמנים, בעדויות במשפטי נירנברג נאמר על ידי רוברט ה. ג'קסון "הם השמידו את האחוזה של לאו טולסטוי, יסנאיה פוליאנה, וחיללו את קברו של הסופר", אם כי נעשה בה שימוש כבית חולים צבאי.[דרוש מקור] לאחר המלחמה שוחזרה האחוזה למצבה המקורי בדיוק רב, והיא מהווה אבן שואבת לתיירים. בשנת 2007 למנהל המוזיאון מונה ולדימיר טולסטוי, מצאצאי המשפחה. בין היתר, הוא מארגן במקום כינוסי צאצאי הסופר מכל העולם. מדיה וקבצים בנושא יסנאיה פוליאנה בוויקישיתוף יסנאיה פוליאנה, ברשת החברתית פייסבוק יסנאיה פוליאנה, ברשת החברתית אקס (טוויטר) יסנאיה פוליאנה, ברשת החברתית אינסטגרם יסנאיה פוליאנה, ברשת החברתית VK יסנאיה פוליאנה, סרטונים בערוץ היוטיוב
עובדיה בעל מום

עובדיה בעל מום הוא סיפור קצר בן 12 פרקים מאת ש"י עגנון שהתפרסם בשנת 1921. הסיפור נכלל בכרך "על כפות המנעול" (כותרת משנה "סיפורי אהבים"), בתוך המקבץ "סיפורים קטנים". הסיפור נמנה עם סיפוריו היותר ריאליסטיים של עגנון, כאשר הקשר בין הגורם החברתי, המוסרי והמיני הוא נושא מרכזי בסיפור. הסיפור עוסק ב"עובדיה שואב מים", שהוא גם בעל מום, המאורס ל"השפחה המופקרת" שייני סריל. עובדיה מחליט להתערב במעללי ארוסתו המופקרת, אך הדבר מביא למפלתו, והוא מוכה, נפצע, ומובל לבית־החולים, הרחק מארוסתו. עובדיה מתנתק ומסתגל למצב הנהנתני בבית החולים, ובזמן שהוא מוטל במיטת חוליו, מתרחש ה"סיבוך" – סריל הופכת מ"בתולה שמלעיזין עליה" לאשה מופקרת בעליל. סופו של הסיפור בלידת תינוקה של שייני סריל שהרתה לגבר אחר, ובמפגש המחודש בין שני הגיבורים. דינה שטרן, שאנחנו גוף אחד: מחקר ב"עובדיה בעל מום" וב"שבועת אמונים" לש"י עגנון, הוצאת ראובן מס, 2008. גרסה מקוונת של הספר (לבעלי הרשאה), באתר "כותר". חלק א' - עובדיה בעל מום, באתר בית עגנון חנה הרציג, הסיפור העברי בראשית המאה העשרים, כרך 11, יחידה 10: "עובדיה בעל מום" – שמואל יוסף עגנון, האוניברסיטה הפתוחה, 1992, עמ' 111–154 זיוה שמיר, "סיפורים מאגף המשרתות?" - עיון בסיפורו של עגנון  "עובדיה בעל מום" שנכתב בעקבות ספרו של ויקטור הוגו  "הגיבן מנוטרדאם"
מגן יוהאן קרויף

מגן יוהאן קרויף (בהולנדית: Johan Cruijff Schaal) הוא טורניר כדורגל הולנדי הקרוי על שמו של חלוץ העבר של נבחרת הולנד, יוהאן קרויף, ומשמש למעשה כמשחק הסופר-קאפ ההולנדי. הטורניר, שנערך כשבוע לפני פתיחת עונת המשחקים בהולנד, מוכרע במשחק אחד בין אלופת הולנד לבין מחזיקת הגביע. אם האלופה היא גם מחזיקת הגביע, יתקיים משחק בין האלופה לבין סגניתה בליגה. מחזיקת הגביע הנוכחית (2024) היא קבוצת פיינורד, שגברה על פ.ס.וו. איינדהובן. הטורניר שוחק לראשונה ב-25 ביוני 1949, והפגיש בין קבוצת SVV לקבוצת קוויק 1888 (מהעיר ניימכן). SVV ניצחה במשחק בתוצאה 0–2. על אף שהיה זה לאירוע חד פעמי באותה תקופה, הוא עדיין נחשב לסופר קאפ ההולנדי הראשון. התאחדות הכדורגל ההולנדית המלכותית החזירה את הטורניר לפעילות בשנת 1991, תחת השם גביע PTT טלקום. לאחר שלוש שנים של חסות, המשיך המפעל עד שנת 1996 תחת השם הסופר קאפ ההולנדי. בשנים אלו התקיים המשחק באופן מסורתי באצטדיון פיינורד שברוטרדם. בשנת 1996 שונה שמו של המפעל למגן יוהאן קרויף, ומאז הוא מתקיים באצטדיון אמסטרדם ארנה. ההחלטה לקיים את המשחק באצטדיון באמסטרדם עוררה מחלוקת בקרב אוהדי המשתתפות בטורניר של שנת 2003, פ.ס.וו. איינדהובן ואוטרכט. אוהדי אוטרכט מחו נגד החוקים המיוחדים לגבי הגעתם לאמסטרדם ולאצטדיון, שהתקבלו על מנת למנוע עימותים וחוליגניזם, בעוד אוהדי פ.ס.וו מחו על היציעים שהוקצו עבורם באצטדיון, ולבסוף נכחו במשחק 700 קוני כרטיסים בלבד. פ.ס.וו איינדהובן היא שיאנית הזכיות (14) וההופעות (21) בטורניר. שמונה קבוצות שונות זכו בתואר, האחרונה שבהם הייתה מחזיקת הגביע לעונת 2013/2014, זוולה. בשנת 2008 שונתה שיטת צבירת הכרטיסים בטורניר, ונקבע כי כרטיסים צהובים לא ייצברו בין משחקי סופר קאפ. לעומת זאת, הוחלט כי שני כרטיסים צהובים במשחק, שמשמעותם כרטיס אדום, יגררו הרחקה ממשחק סופר קאפ אחד, עם הגבלת זמן של שלוש שנים. כרטיס אדום ישיר יחייב הרחקה ממשחק אחד בכל אחד מהטורנירים המאורגנים על ידי ההתאחדות, כך שכרטיס אדום במשחק יכול לגרור הרחקה ממשחק ליגה או גביע. בשנת 2014 החליטה התאחדות הכדורגל כי משחק שיסתיים בשוויון בתום 90 דקות, לא יעבור להארכה אלא יוכרע ישירות בדו-קרב בעיטות הכרעה, על מנת למנוע עייפות בקרב השחקנים בטרם החלה העונה הסדירה. לפני כן, שני משחקי גמר הוכרעו בהארכה, כשהראשון שבהם, בו ניצחה אייאקס אמסטרדם את פיינורד ב-1995, הוכרע בשער הזהב, ואף משחק לא הוכרע בבעיטות הכרעה. המנצחת במשחק מופיעה בכתב מודגש. סופר קאפ מגן יוהאן קרויף העפילה למשחק כסגנית האלופה, לאחר שהאלופה באותה עונה הייתה גם מחזיקת הגביע. מדיה וקבצים בנושא מגן יוהאן קרויף בוויקישיתוף
קפה (פירושונים)

האם התכוונתם ל... קפה – שם כולל למספר משקאות חמים וקרים, המופקים מפולי צמח הקפה קפה (צמח) – צמח שמפוליו מייצרים את משקה הקפה בית קפה – מקום הסעדה שבו מגישים בעיקר קפה, תה, מאפים וגם מאכלים קלים TheMarker Café – היה אתר בלוגים ורשת חברתית מקוונת של קבוצת "הארץ" שפעל בשנים 2007–2020, ראו TheMarker#TheMarker Café אישים קֶפָּה אריסבלאגה (Kepa; יליד 1994) – כדורגלן ספרדי המשחק בעמדת השוער פסקל קפה (Caffet; יליד 1962) – שף קונדיטור צרפתי אחר קפה רייסר (Café racer) – אופנוע שבעליו הסבו את מבנהו באופן עצמאי קאפה (פירושונים)